Thérèse Fensham, Author at LitNet
Thérèse Fensham het haar BA Hons Joernalistiek in 1985 aan die Universiteit Stellenbosch voltooi. Sedertdien is sy altyd betrokke by een of ander vorm van skryf. Dit sluit storieredigering, proefleeswerk, persverklarings, en advertensie- en webwerfkopieskryf in. Haar vryskutsakeonderneming, Simple Clarity, doen skryf- en redigeerwerk in die korporatiewe sektor.
Thérèse het 'n reeks Afrikaanse gedigte op LitNet gepubliseer, waarvan twee gekortlys is om in 'n Louis Leipoldt-biografie te verskyn. In 2005 het sy 'n artikel in die Cape Times Review gepubliseer oor Zubeida Jaffer, 'n anti-apartheidsaktivis en bekroonde skrywer.
Twee van Thérèse se gedigte het in 2008 in Karapaks 6, saamgestel deur Sonja du Plessis, verskyn. Sy het ook vir twee jaar haar eie rubriek in Renaissance-tydskrif gehad, en het in 2013 'n meningstuk, "Het hedendaagse feministe hul mojo verloor?", op LitNet gepubliseer.
In Junie 2018 het sy 'n flitsfiksieskryfstuk in die kuns- en literêre tydskrif Type/cast gepubliseer.
Het hedendaagse feministe hul mojo verloor?
Thérèse Fensham 2013-03-20 Met Februariemaand 'n pikswart maand vir vroue in Suid-Afrika, van die moorde op Anene Booysen en Reeva Steenkamp tot gerugte van Suid-Afrikaanse vrouestudente se molestering, wonder mens oor die aard en relevansie van feminisme vandag.